UE nu are date suficiente despre vaccinul Sputnik V pentru a-l aproba, spune Angela Merkel.
Angela Merkel spune că dacă vaccinul rusesc va fi aprobat, Germania va cumpăra doze de Sputnik V. Angela Merkel adaugă faptul că odată ce vaccinurile vor fi în număr tot mai mare, ar fi posibil să se renunțe la sistemul actual de prioritizare strictă a dozelor. Guvernul german vizează o relaxare a regulilor pentru persoanele imune la COVID-19, a anunțat cancelarul Angela Merkel luni, pe măsură ce campania de vaccinare din țară începe să avanseze.
Agenția Europeană a Medicamentului nu a primit încă suficiente informații despre vaccinul rusesc Sputnik V pentru a-l aproba, dar dacă aprobarea va veni în curând, Germania îl va cumpăra, a declarat luni cancelarul Angela Merkel, citată de Reuters. "Dacă va fi (aprobat – n.red.) curând, ar fi normal să cumpărăm doze de Sputnik", a declarat ea presei. "Dar dacă va fi peste câteva luni vom avea suficiente vaccinuri, ne vom confrunta cu întrebarea cât de mult comandăm".Merkel a adăugat că, odată ce vaccinurile vor fi în număr tot mai mare, ar fi posibil să se renunțe la sistemul actual de prioritizare strictă a dozelor, astfel încât toată lumea din Germania să poată primi, în principiu, o programare de vaccinare.Guvernul german vizează o relaxare a regulilor pentru persoanele imune la COVID-19, a anunțat cancelarul Angela Merkel luni, pe măsură ce campania de vaccinare din țară începe să avanseze.Persoanelor care au fost complet vaccinate sau care s-au infectate cu virusul, ar trebui, în mod evident, să li se permită să meargă la coafor fără a fi nevoie să prezinte teste negative sau ar trebui să fie scutite de carantină după contactul cu o persoană pozitiva, a declarat ea după o întâlnire cu liderii celor șaisprezece regiuni germane.Guvernul lucrează la un decret care reglementează libertățile de care vor putea beneficia acești oameni, a adăugat Angela Merkel, subliniind că textul va trebui adoptat de ambele camere ale parlamentului, fără a specifica data. Cu toate acestea, a temperat așteptările unei relaxari rapide a regulilor, ceruta de mai multe partide de opoziție, inclusiv de liberalii din FDP.